钦定古今图书集成/明伦汇编/闺媛典/第206卷 > 俞潇妻童氏〈赵氏金氏附〉
## 钦定古今图书集成/明伦汇编/闺媛典/第206卷 > 俞潇妻童氏〈赵氏金氏附〉

按《诸暨县志》：“童氏，枫桥人，俞潇妻。年十九，潇病，呼童
曰：‘吾死后，汝必他适’。童泣，剪发为誓。潇弟滋，娶赵氏，
滋死，赵年二十七。润娶金氏，润死，金年二十九，率愿
同守。居侧生竹一本三干，皆叠生三节，人以为三妇
之征。事闻旌表。”